**Ministru kabineta noteikumu projekta**

**Grozījumi Ministru kabineta 2020. gada 9. jūnija noteikumos Nr. 360 "Epidemioloģiskās drošības pasākumi Covid-19 infekcijas izplatības ierobežošanai" sākotnējās ietekmes novērtējuma ziņojums (anotācija)**

|  |
| --- |
| **Tiesību akta projekta anotācijas kopsavilkums** |
| Mērķis, risinājums un projekta spēkā stāšanās laiks (500 zīmes bez atstarpēm) |  Noteikumu projekta mērķis ir, balstoties uz Covid-19 epidemioloģiskās drošības situācijas izvērtējumu, veikt precizējumus, lai uzlabotu jau noteikto prasību ieviešanu un risinātu praktiskus jautājumus Covid-19 infekcijas izplatības ierobežošanai. Projekts paredz no 2020. gada 16. jūlija Latvijas Republikas diplomātiskajās un konsulārajās pārstāvniecībās ārvalstīs, kurās ir reģistrēta tāda Covid-19 infekcijas izplatība, kas var radīt nopietnu sabiedrības veselības apdraudējumu, pārtraukt ilgtermiņa vīzu (kategorija D) izsniegšanu un jaunu pieteikumu pieņemšana, kas tiek iesniegti, pamatojoties uz Pilsonības un migrācijas pārvaldes pieņemto lēmumu par termiņuzturēšanās atļaujas izsniegšanu, izņemot atsevišķām ieceļotāju kategorijām.Noteikt pienākumu visām personām, kas ieceļo Latvijas Republikā, izmantojot starptautiskos pasažieru pārvadātāju pakalpojumus, aizpildīt apliecinājumu par valstī noteikto epidemioloģisko drošības pasākumu ievērošanu. Vienlaikus tiek noteikta institūciju kompetence un pienākumi šo apliecinājumu uzglabāšanai un iznīcināšanai.  Ministru kabineta noteikumi stājas spēkā 2020.gada 16.jūlijā. |

|  |
| --- |
| **I. Tiesību akta projekta izstrādes nepieciešamība** |
| 1. | Pamatojums | Projekts izstrādāts pamatojoties uz [*Epidemioloģiskās drošības likuma*](https://likumi.lv/ta/id/52951-epidemiologiskas-drosibas-likums)[3. panta](https://likumi.lv/ta/id/52951-epidemiologiskas-drosibas-likums#p3) otro daļu, 14. panta pirmās daļas 5. punktu,19. panta pirmo un 2.1 daļu, 19.1 pantu, 39. panta pirmo un otro daļu un Covid-19 infekcijas izplatības pārvaldības likuma 4. panta 1., 2., 3., 4., 5., 6., 7., 8., 11., 12.,13. un 14. punktu. |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība |  Veicot grozījumus Ministru kabineta 2020. gada 9. jūnija noteikumos Nr. 360 *"Epidemioloģiskās drošības pasākumi Covid-19 infekcijas izplatības ierobežošanai"* (turpmāk – noteikumi Nr.360).   Projekta mērķi ir:- Noteikumu projekta mērķis ir, balstoties uz Covid-19 epidemioloģiskās drošības situācijas izvērtējumu papildināt ar prasībām, ņemot vērā praksē nesen konstatētos jautājumus, kurus nepieciešams steidzami noregulēt, precizējot noteikumus Nr. 360.Tā kā veikto epidemioloģiskās drošības pasākumu rezultātā valstī tika novērots būtisks saslimstības ar Covid-19 samazinājums, epidemioloģiskā situācija līdz š.g. 6.jūlijam uzlabojās.Tomēr sākot ar š.g. 7. jūliju konstatēts pietiekami nozīmīgs gadījumu skaita pieaugums, un 10.07.2020. tika veikta atsevišķu iepriekš noteikto epidemioloģiskās drošības ierobežojumu atkārtota noteikšana. Tādēļ šobrīd nav vēl pietiekoši droši atcelt platības ierobežojumu 4 m2 uz vienu cilvēku telpās arī citos sektoros. Šobrīd ir iespējams veikt citus precizējumus, kas būtiski nepalielinātu vai nemainītu saslimšanas risku.  Epidemioloģiskās drošības rādītāji no 07.07.2020. – 13.07.2020.:- 07.07.2020. un 08.07.2020. jauno pozitīvo gadījumu skaits bija septiņi katru dienu. Savukārt 09.07.2020., 10.07.2020., 11.07.2020. konstatēti attiecīgi 13, 11 un 8 jauni saslimšanas gadījumi dienā. Bet 12.07.2020. netika konstatēts neviens jauns saslimšanas gadījums un 13.07.2020. konstatēts viens jauns gadījums. Kopā 28. nedēļā bija 49 jauni saslimšanas gadījumi.- 14 dienu kumulatīvā saslimstība ar Covid-19 Latvijā uz 13.07.2020. ir 3 gadījumi uz 100 000 iedzīvotāju (06.07.2020. 0.8 gadījumi/ 100 000 iedzīvotāju), bet joprojām ir ievērojami zemāks rādītājs, nekā vidējais rādītājs Eiropas Savienībā (16/ 100 000 iedzīvotāju);- 13.07.2020. primāri pozitīvu testu uz Covid-19 īpatsvars 0,1 % (uz 06.07.2020. 0,08 %);- uz 13.07.2020. 16 % Covid-19 gadījumu nav saistīti ar inficēšanos Latvijā, bet gan ar inficēšanos ārvalstīs (uz 06.07.2020. ar ārvalstīm bija saistīti attiecīgi 46% gadījumu);- uz 13.07.2020. pacientu skaits, kas ārstējas stacionārajās ārstniecības iestādēs Latvijā ar apstiprinātu Covid-19 infekciju ir 4.  Pašreizējā situācijā iespējams noteikt šādus precizējumus noteikumos Nr.360:1) Projekts paredz uz sporta treniņu (nodarbību) un sporta sacensību norisi peldēšanā publiskas lietošanas peldbaseinos neattiecināt prasību par 8 m2 lielas ūdens virsmas platības nodrošināšanu uz vienu apmeklētāju. Minētais pamatojams ar faktu, ka peldēšanas treniņš (nodarbība) norisinās sertificēta peldēšanas trenera vadībā, turklāt organizētu treniņu (nodarbību) dalībnieku peldēšanas prasmes (tai skaitā dažādos peldēšanas stilos, lielākā daļa no kuriem paredz izelpu ūdenī) gandrīz pilnībā izslēdz inficēšanās riskus treniņa (nodarbības) vai sacensību laikā. Tādejādi uz treniņiem (nodarbībām) un sporta sacensībām peldēšanā tiks attiecināts tāds pats Ministru kabineta noteikumos ietvertais tiesiskais regulējums kā citos sporta veidos – noteikumu Nr. 31.punktā noteiktās prasības.Tādējādi noteikumu Nr.360 18.punktā noteiktās prasības attiecināmas uz baseinu izmantošanu, piemēram, ja baseinu izmanto pakalpojuma saņēmēji individuāli; bez trenera vadības; ja nenotiek peldēšanas sporta sacensības. 2) 35.1.1 punktā noteiktais izņēmums pieļauj arī Ārlietu ministrijas ierosinātus neregulārus pasažieru pārvadājumus repatriācijas nolūkos. Lai uz minētajām personām neattiecinātu 36.punktā noteikto aizliegumu, nepieciešams papildināt 37.4.apakšpunktu ar atsauci uz 35.1.1 punktu. 3) Uzlikt par panākumu visiem pasažieriem, kas ieceļo Latvijā izmantojot starptautiskos pasažieru pārvadātāju pakalpojumus, pirms ierašanās valstī aizpildīt apliecinājumu par epidemioloģisko drošības pasākumu ievērošanu. Projekts paredz noteikt institūcijas, kas apstrādās aizpildītos apliecinājumus, kā arī nosaka pienākumu viena mēneša laikā minētos personu datus iznīcināt.4) Ņemot vērā ierobežotās ceļošanas iespējas ārkārtējās situācijas laikā un pēc tās, kā arī noteiktos pašizolācijas nosacījumus, nepieciešams papildināt noteikumus ar procesuāla rakstura normu, paredzot iespēju Latvijas Republikas diplomātiskajās un konsulārajās pārstāvniecībās saņemt uzturēšanās atļaujas (eID kartes), tādējādi samazinot to personu skaitu, kam nepieciešams ieceļot Latvijas Republikā. Par uzturēšanās atļaujas kartes saņemšanu, ja tas notiek ar Latvijas diplomātiskās vai konsulārās pārstāvniecības starpniecību, personai būs jāmaksā konsulāro atlīdzību 40 *euro* apmērā saskaņā ar Ministru kabineta 2018. gada 21. novembra noteikumiem Nr. 707 “Ārlietu ministrijas konsulārās atlīdzības cenrādis un kārtība, kādā tiek iekasēta konsulārā atlīdzība un valsts nodevas”.5) Lai mazinātu Covid-19 izplatības un inficēšanās risku Latvijā, no 2020. gada 16. jūlija Latvijas Republikas diplomātiskajās un konsulārajās pārstāvniecībās ārvalstīs, kurās ir reģistrēta tāda Covid-19 infekcijas izplatība, kas var radīt nopietnu sabiedrības veselības apdraudējumu, tiek pārtraukta ilgtermiņa vīzu (kategorija D) izsniegšana un jaunu pieteikumu pieņemšana, kas tiek iesniegti, pamatojoties uz Pilsonības un migrācijas pārvaldes pieņemto lēmumu par termiņuzturēšanās atļaujas izsniegšanu Latvijas Republikā neatkarīgi no tā, vai runa par pirmreizējo vai atkārtotu vai pagarinātu terminētu uzturēšanās atļauju. Minētais ierobežojums neattiecas uz Ministru kabineta 2020. gada 9. jūnija noteikumu Nr. 360 ”Epidemioloģiskās drošības pasākumi Covid-19 infekcijas izplatības ierobežošanai” 37.punktā minēto ieceļotāju kategorijām. Pienākums dokumentāli pierādīt, ka uz konkrēto personu attiecas kāds no 37.punktā minētajiem izņēmumiem, gulstas uz vīzas pieteikuma iesniedzēju. Ierobežojums ir spēkā tajās valstīs, kurās kumulatīvie saslimstības rādītāji 14 dienu periodā pārsniedz 16 gadījumus uz 100 000 iedzīvotāju, un tik ilgi, kamēr šis rādītājs pārsniedz minēto slieksni. Tādējādi šis nosacījums ierobežos personas tiesības iesniegt vīzas pietiekumu tikai tiktāl, cik tas nepieciešams sabiedrības veselības interesēs. Minētais kumulatīvais rādītājs atbilst arī ES Padomes ieteikumos par pagaidu ierobežojumu nebūtiskiem ceļojumiem uz ES iekļautajam kritērijam. Faktiski tas nozīmē, ka attiecībā uz valstīm ārpus ES šis ierobežojums saglabājas, līdz attiecīgā valsts tiek iekļauta minēto ieteikumu pielikumā kā valsts, no kuras drīkst ieceļot ES arī t.s. nebūtisku iemeslu dēļ. Visi D kategorijas ilgtermiņa vīzu pieteikumi, kas pārstāvniecībās iesniegti līdz 2020.gada 15.jūlijam, pamatojoties uz Pilsonības un migrācijas lietu pārvaldes lēmuma par termiņuzturēšanās atļaujas piešķiršanu Latvijas Republikā, ir izskatāmi un pieņemami pozitīvi lēmumi.Tādejādi no 2020.gada 15.jūlija valstīs, kurās ir reģistrēta tāda Covid-19 infekcijas izplatība, kas var radīt nopietnu sabiedrības veselības apdraudējumu (saskaņā ar Slimību profilakses un kontroles centra publicētajiem datiem), pieņemami tikai tie D kategorijas ilgtermiņa vīzu pieteikumi un izsniedzamas D kategorijas ilgtermiņa vīzas tikai tiem trešo valstu pilsoņiem, kuri ir Ministru kabineta noteikumu 37.panta subjekti vai par kuriem Pilsonības un migrācijas pārvalde pieņēmusi lēmumu par pastāvīgās uzturēšanās atļaujas izsniegšanu Latvijas Republikā, kā arī tiem trešo valstu pilsoņiem, kuriem ir derīga pastāvīgā uzturēšanās atļauja, bet beidzies uzturēšanās atļaujas apliecības derīguma termiņš.Latvijas ārējās robežas šķērsošanā izmaiņas netiek paredzētas – personas, kam jau ir izsniegtas D vīzas saistībā ar terminētajām uzturēšanās atļaujām, tiesīgi ieceļot Latvijā.6) Šobrīd noteikumu pielikumā pievienoto veidlapu aizpilda stacionārās ārstniecības iestādes, taču, ņemot vērā līdzšinējo pieredzi, atsevišķos gadījumos par Covid-19 pacienta nāvi ar šo veidlapu nepieciešams paziņot gadījumā, ja pacients nomiris ārpus slimnīcas, piemēram, mājās vai sociālās aprūpes iestādē. Tādēļ tiek precizēta prasība attiecībā uz veidlapas aizpildīšanu, nosakot, ka Covid-19 slimnieka nāves gadījumā, ārstniecības persona aizpilda šo veidlapu un nosūta Slimību profilakses un kontroles centram vienas darbdienas laikā.Attiecīgi nepieciešams grozīt arī pielikuma virsrakstu.Projekts neparedz ieviest jaunus pakalpojumus vai jaunas informācijas un komunikācijas tehnoloģijas sistēmas. |
| 3. | Projekta izstrādē iesaistītās institūcijas un publiskas personas, kapitālsabiedrības | Veselības ministrija, Slimību profilakses un kontroles centrs, Iekšlietu ministrijas, Ārlietu ministrija |
| 4. | Cita informācija | Nav. |

|  |
| --- |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | Projekta tiesiskais regulējums attiecas uz pakalpojumu sniedzējiem, kā arī visu sabiedrību, tai skaitā uz ārzemniekiem, kuri ieceļošanai Latvijā nav atbrīvoti no vīzu prasības un par kuriem Pilsonības un migrācijas pārvalde ir pieņēmusi lēmumu par termiņuzturēšanās atļaujas izsniegšanu. |
| 2. | Tiesiskā regulējuma ietekme uz tautsaimniecību un administratīvo slogu | Projektā noteiktās prasības neietekmēs tautsaimniecību un neparedz papildu administratīvo slogu. |
| 3. | Administratīvo izmaksu monetārs novērtējums | Administratīvās izmaksas (naudas izteiksmē) gada laikā mērķgrupai, ko veido fiziskas personas, nepārsniedz 200 eiro, bet mērķgrupai, kuru veido juridiskas personas, – 2000 eiro. |
| 4. | Atbilstības izmaksu monetārs novērtējums | Projekts šo jomu neskar. |
| 5. | Cita informācija | Nav. |

|  |
| --- |
| **III. Tiesību akta projekta ietekme uz valsts budžetu un pašvaldību budžetiem** |
| Projekts šo jomu neskar |

|  |
| --- |
| **IV. Tiesību akta projekta ietekme uz spēkā esošo tiesību normu sistēmu** |
| 1. | Saistītie tiesību aktu projekti | Projekts šo jomu neskar  |
| 2. | Atbildīgā institūcija | Veselības ministrija |
| 3. | Cita informācija | Nav. |

|  |
| --- |
| **V. Tiesību akta projekta atbilstība Latvijas Republikas starptautiskajām saistībām** |
| Projekts šo jomu neskar |

|  |
| --- |
| **VI. Sabiedrības līdzdalība un komunikācijas aktivitātes** |
| 1. | Plānotās sabiedrības līdzdalības un komunikācijas aktivitātes saistībā ar projektu | Pēc Projekta izstrādes paredzēts informāciju par veiktajiem grozījumiem, ievietot Veselības ministrijas un Slimību profilakses un kontroles centra mājas lapās, kā arī paredzēts to izplatīt iesaistītajām organizācijām un institūcijām. |
| 2. | Sabiedrības līdzdalība projekta izstrādē | Tā kā Projekts tiek virzīts steidzamības kārtā, sabiedrības iesaiste Projekta izstrādē netika organizēta. |
| 3. | Sabiedrības līdzdalības rezultāti | Nav |
| 4. | Cita informācija | Nav. |

|  |
| --- |
| **VII. Tiesību akta projekta izpildes nodrošināšana un tās ietekme uz institūcijām** |
| 1. | Projekta izpildē iesaistītās institūcijas | Veselības ministrija, Slimību profilakses un kontroles centrs, Ārlietu ministrija, Satiksmes ministrija, Veselības ministrija, Iekšlietu ministrija (Valsts robežsardze), Pilsonības un migrācijas lietu pārvalde, Veselības inspekcija, Valsts policija un pašvaldības policija. |
| 2. | Projekta izpildes ietekme uz pārvaldes funkcijām un institucionālo struktūru.Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Projekts tiks īstenots esošu institūciju un cilvēkresursu ietvaros. Projektā paredzētie pasākumi tiks nodrošināti piešķirto valsts budžeta līdzekļu ietvaros. Saistībā ar Projekta izpildi nav paredzēta jaunu institūciju izveide, esošu institūciju likvidācija vai reorganizācija. |
| 3. | Cita informācija | Nav. |

Veselības ministre I. Viņķele

Būmane 67876148

dace.bumane@vm.gov.lv

Līce, 67016106

kristine.lice@mfa.gov.lv

Radzeviča, 67219418

dace.radzevica@iem.gov.lv

v\_sk = 1652